**Yhdistyksen jäsentiedote 2/2024**

**Helteisestä kesästä on siirrytty syksyyn, paljon on taas tapahtunut ja muutoksen tuulissa menemme eteenpäin, Ammattiliitto Jyty seuraa ajankohtaisia asioita ja ottaa niihin kantaa ajaakseen jäsentensä etuja. Myös yhdistys on teitä jäseniä varten ja parhaiten se toteutuu, kun sinä jäsenenä kerrot tarpeesi ja toiveesi yhdistyksen toimijoille tai alat itse aktiiviksi. Nyt siihen on loistava mahdollisuus:**

1. **Jyty-vaalit järjestetään 14.10.2024 ja ehdolleasettumisaika alkoi 31.5.2024 ja päättyy 13.9.2024. Näissä vaaleissa valitaan liittovaltuustoon edustaja neljäksi vuodeksi, jolla on mahdollisuus osallistua ammattiliito päätöksentekoon. Länsi-Suomen alueelta valitaan 10 edustajaa, valtuuston kokonaispaikkamäärä on 37. (Lisätietoa: jytyliitto.fi/ajankohtaista/teemat/jytyvaalit)**
2. **Luottamusmiesvaalien aika on loppuvuonna 2024, silloin valitaan luottamusmiehet vuosille 2025–2028. Tämä asia kannattaa laittaa jo tässä vaiheessa mietintään. Tässä sinulle mahdollisuus vaikuttaa henkilöstöasioihin ja parantaa työelämän laatua. Ammattiliitto Jyty tarjoaa tehtävään liittyen koulutusta ja tukea.**
3. **Yhdistyksen syyskokouksessa valitaan ensi vuodelle yhdistyksen toimijoita, joten tässäkin mahdollisuus sinulle, jos ajattelisit ryhtyä yhdistyksen toimijaksi. Tarkempi ajankohta ilmoitetaan myöhemmin. Tätäkin asia on hyvä pitää mielessä.**

**Yhdistyksen yhteiseen perhepäivään Ähtärin eläinpuistoon la 8.6.2024 oli poikkeuksellisen paljon lähtijöitä, saatiin koko linja-auto täyteen ja matka oli onnistunut. Kiitos aktiivisesta osallistumisesta!**

**Jälleen kerran on paikallaan muistuttaa, että jokainen kävisi tarkistamassa Ammattiliitto Jytyn sivuilta Jässäristä eli Jäsen sähköisestä asiointipalvelusta omat yhteystietonsa. Tietojen ajantasaisuus on erittäin tärkeää, jotta esimerkiksi pääluottamusmiehet voivat jakaa tietoa jäsenille tarvittaessa nopeasti. Asia olisi hyvä ottaa puheeksi jäsenten kesken, koska tämäkään jäsentiedote ei tavoita jäsentä, jonka sähköpostiosoitetieto ei ole ajan tasalla. Tässä vielä linkki ohjevideoon:** [JytyTuubi - Ensikirjautuminen Jässäriin ja salasanan vaihtaminen (dreambroker.com)](https://www.dreambroker.com/channel/4la44kxu/obqa4kk2)